16/12/2020 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 7 de decembro de 2020, pola que se outorgan a UFD Distribución Electricidad, S. A. as autorizacións administrativas previa e de construción de instalacións eléctricas emprazadas en Valdoviño (Expediente: IN407A 2019/104-1)

Solicitante / promotor: UFD DISTRIBUCION ELECTRICIDAD, S. A. Denominación da instalación: Reforma CT Pantín-Beceiros. Primeiro. O centro de transformación (CT) CT Pantín-Beceiros (matrícula: 15CU43) é un elemento pertencente á arquitectura da liña de media tensión CDR-804 da rede de distribución de UFD DISTRIBUCION ELECTRICIDAD, S. A. que atópase inscrito no rexistro de instalacións eléctricas de alta tensión baixo os expedientes administrativos 5.246 e 51.736, que dispoñen de autorización administrativa e de aprobación do proxecto de execución outorgadas polo Órgano competente ó abeiro da normativa vixente en cada momento. Segundo. Con data 30/03/2016 UNION FENOSA DISTRIBUCION, S. A. solicitou, de conformidade có disposto na disposición transitoria terceira do Real Decreto 337/2014, do 9 de maio de 2014, polo que se aproban o Regulamento sobre Condicións Técnicas e Garantías de Seguridade en Instalacións Eléctricas de Alta Tensión e as súas Instrucións Técnicas Complementarias ITC-RAT 01 a 23 (B. O. E. nº 139, do 9 de xuño de 2014), a Regularización administrativa de instalacións en explotación e a emisión da autorización de explotación da instalación de distribución de enerxía eléctrica denominada CT Pantín-Beceiros. Para a súa tramitación, foille asignado o número de expediente IN407A 2016/394-1. Terceiro. Cumprimentado satisfactoriamente o procedemento disposto na disposición transitoria terceira do mencionado Real Decreto 337/2014, con data 03/05/2016, a entón nomeada xefatura territorial da Consellería de Economía e Industria de A Coruña emitiu a autorización de explotación da dita regularización administrativa a favor de UNION FENOSA DISTRIBUCION, S. A. Cuarto. Mediante a presentación da escritura do 27/09/2018, de elevación a público de acordos sociais sobre cambio de denominación social e modificación de artigo estatutario, outorgada ante o notario de Madrid Yurena Maria Apopei Atti, UNION FENOSA DISTRIBUCION, S. A. puxo en coñecemento desta Administración que pasou a denominarse UFD DISTRIBUCION ELECTRICIDAD, S. A. Quinto. O 15/05/2019 UFD presentou a solicitude de outorgamento das autorizacións administrativas previa e de construción da instalación denominada Reforma CT Pantín-Beceiros, acompañada da seguinte documentación:  Proxecto de execución, que inclúe memoria, planos e presuposto segundo o artigo 123 e 130 do Real Decreto 1955/2000, do 1 de decembro, subscrito polo enxeñeiro industrial Vivian Ripodas Zayats (colexiado nº 2.901, do I. C. O. I. I. de Galicia).  No punto 4. Reglamentación do anterior documento, o técnico competente proxectista acredita o cumprimento da normativa de aplicación nos termos dispostos no artigo 53.1. b) da Lei 24/2013, do 26 de decembro, do Sector Eléctrico e na Resolución do 19/02/2014, da Dirección Xeral de Enerxía e Minas, da Consellería de Economía e Industria, pola que se aproba o procedemento de autorización administrativa de construción de acordo có previsto na Lei 24/2013, do 26 de decembro, do Sector Eléctrico (DOG nº 54, do 19/03/2014).  Declaración responsable asinada o 31/01/2018 polo citado técnico proxectista, de competencia para a redacción do mesmo conforme ao anexo XIX do Decreto 51/2011, do 17 de marzo, polo que se actualiza a normativa en materia de seguridade industrial na Comunidade Autónoma de Galicia para a súa adaptación á Directiva 2006/123/CD do Parlamento Europeo e do Consello, do 12 de decembro, relativa aos servizos no mercado interior (DOG nº 65, do 01/04/2011).  Separata da parte do proxecto que afectan a bens, instalacións, obras ou servizos, dependentes do Concello de Valdoviño, redactada polo mesmo técnico competente e acompañada polas declaracións responsables en idénticos termos aos expostos para o proxecto de execución. Para a súa tramitación foille asignado o número de expediente administrativo IN407A 2019/104-1. Sexto. Con datas 12/06/2020 e 24/11/2020 UFD completou a solicitude indicada no parágrafo anterior, ao presentar a documentación requirida por esta xefatura o 08/07/2019, que é:  Separata da parte do proxecto que afectan a bens, instalacións, obras ou servizos, dependentes do Servizo de Patrimonio Natural da Consellería de Medio Ambiente, Territorio e Vivenda, redactada polo mesmo técnico competente e acompañada polas declaracións responsables en idénticos termos aos expostos para os anteriores documentos técnicos.  Comunicación na que informa que non é necesaria a declaración responsable á que fai referencia o artigo 38.2 da Lei 5/2017, do 19 de outubro, da Presidencia da Xunta de Galicia, de fomento da implantación de iniciativas empresariais en Galicia, en tanto as obras incluídas no proxecto de execución non afectan a bens ou dereitos de propiedade particular distintos aos xa recollidos nos expedientes 5.246 e 51.736. Sétimo. De conformidade cos artigos 127 e 131 do Real Decreto 1955/2000, do 1 de decembro, con datas 22/05/2019 e 19/06/2020 esta xefatura territorial trasladou as separatas técnicas da instalación ao Concello de Valdoviño e á xefatura territorial da Consellería de Medio Ambiente, Territorio e Vivenda de A Coruña (servizo de Patrimonio Natural) pola súa condición de entidades con bens e/ou dereitos afectados aos efectos de obter os seus informes respecto da solicitude feita por UFD.1. Normativa de aplicación: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real Decreto 223/2008, do 15 de febreiro, polo que se aproban Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real Decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Real Decreto 1048/2013, do 27 de decembro, polo que se establece a metodoloxía para o cálculo da retribución da actividade de distribución de enerxía eléctrica (BOE nº 312, do 30/12/2013). - Lei 21/2013, do 9 de decembro, da Xefatura do Estado, de avaliación ambiental (BOE nº 296, do 11/12/2013). - Resolución do 19 de febreiro de 2014, da Dirección Xeral de Enerxía e Minas, da Consellería de Economía e Industria, pola que se aproba o procedemento de autorización administrativa de construción de acordo có previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Lei 5/2017, do 19 de outubro, da Presidencia da Xunta de Galicia, de fomento da implantación de iniciativas empresariais en Galicia (DOG nº 203, do 25/10/2019). - Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25/01/2018). - Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG nº 22, do 01/02/2017). - Decreto 130/2020, do 17 de setembro, da Vicepresidencia Primeira e Consellería de Presidencia, Xustiza e Turismo, polo que se fixa a estrutura orgánica das vicepresidencias e das consellerías da Xunta de Galicia (DOG nº 190, do 18/09/2020). 2. A xefatura territorial é o órgano competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria, no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia e na disposición transitoria terceira do Decreto 130/2020, do 17 de setembro, da Vicepresidencia Primeira e Consellería de Presidencia, Xustiza e Turismo, polo que se fixa a estrutura orgánica das vicepresidencias e das consellerías da Xunta de Galicia.3. As características mais significativas da proxecto Reforma CT Pantín-Beceiros, para o que se solicitan as autorizacións administrativas previa e de construción, son: - Obxecto: mellora da calidade da subministración de enerxía eléctrica nos lugares de Domondo, Lagares, Laxe, Mouriscal, A Pereira, A Ramalleira, O Talieiro e Anidos, todos eles pertencentes á parroquia de Pantín, termo municipal de Valdoviño. - Reforma integral da caseta de obra civil que aloxa o CT Pantín-Beceiros (expedientes 5.246, 51.736 e IN407A 2016/394-1) consistente na adecuación ás esixencias regulamentarias do acceso, a ventilación, a beirarrúa perimetral, a instalación do pozo para a recollida do aceite e de sistema apaga lumes, a instalación de nova canle de entrada de condutores no CT e a impermeabilización da cuberta da caseta. - Substitución da aparamenta de media e baixa tensión existente por un módulo compacto de manobra exterior cunha configuración de celas 2L+1P con illamento e corte en SF6 telecontroladas e do transformador de 100 kVA de potencia actualmente instalado por un novo transformador de 160 kVA de potencia e relación de transformación 20/0,4-0,23 kV. - Adecuación da alimentación ao CT reformado mediante da instalación nas fachadas da caseta de novos xogos de conexión coa LMTA CDR-704 dotados de pararraios autoválvulas e do tendido entre estes dun novo treito de 26 metros de lonxitude de condutor tipo RHZ1-2OL 12/20 kV 3(1 x 240 mm 2 Al). Localización das instalacións: Lugar de Os Veceiros (Coordenadas UTM, X: 571.730 / Y: 4.830.518), Pantín. Termo municipal de Valdoviño. Orzamento: 35.232, 09 €. 4. Considerando o disposto no artigo 38.2 da Lei 5/2017, do 19 de outubro, da Presidencia da Xunta de Galicia, de fomento da implantación de iniciativas empresariais en Galicia e á vista da documentación achegada por UFD, o proxecto denominado Reforma CT Pantín-Beceiros está exento de seres sometido ao trámite de información pública.5. Non consta no expediente que nin o Concello de Valdoviño nin a xefatura territorial da Consellería de Medio Ambiente, Territorio e Vivenda de A Coruña (servizo de Patrimonio Natural) atenderan a petición de informes nin á súa reiteración feitas por esta xefatura territorial o 28/06/2019 e o 16/09/2020, respectivamente, de tal xeito que segundo o disposto no artigo 131.2. b. do Real Decreto 1955/2000, do 1 de decembro, enténdese a conformidade de ambas administracións coa proposta de UFD 6. No expediente consta un informe favorable dos servizos técnicos desta xefatura territorial no que se fai constar que o proxecto Reforma CT Pantín-Beceiros cumpre coas esixencias regulamentarias definidas no Real Decreto 223/2008, de 15 de febreiro, e no Real Decreto 337/2014, do 9 de maio, que non se atopa entre os supostos previstos nos Anexos I e II da Lei 21/2013, do 9 de decembro, da Xefatura do Estado, de avaliación ambiental, aos que se debería esixir o sometemento a avaliación ambiental, ben ordinaria ben simplificada e que a solicitude de outorgamento das autorizacións administrativas previa de construción feita por UFD cumpre cos requisitos legais. De acordo con todo o indicado, PROPOÑO Conceder as autorizacións administrativas previa e de construción do proxecto técnico denominado Reforma CT Pantín-Beceiros, coas seguintes condicións: 1. As instalacións que se autorizan terán que realizarse de acordo coas especificacións e planos que figuran no proxecto de execución asinado polo enxeñeiro industrial Vivian Ripodas Zayats (colexiado nº 2.901, do I. C. O. I. I. de Galicia). 2. A presente autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras de las instalacións, en especial as relativas á ordenación do territorio e ó medio ambiente, tal e como dispón o artigo 120.2 do Título VII do Real Decreto 1955/2000, do 1 de decembro.3. UFD respectará ademais de todos os requisitos e obrigas establecidos nos condicionados emitidos por outras Administracións, organismos ou empresas de servizo público ou de servizos de interese xeral para o presente expediente IN407A 2019/104-1, os que xa constan nos expedientes administrativos 5.246 e 51.736 baixo os que foron outorgadas as autorizacións para o establecemento do CT Pantín-Beceiros e as súas posteriores modificacións.4. Considerando a planificación de UFD, as instalacións serán executadas no prazo de seis (6) meses, contado a partires da data da última autorización necesaria para a construción da infraestrutura de referencia.5. A posta en servizo da instalación (autorización de explotación), deberá ser expresamente solicitada polo titular da mesma perante desta xefatura territorial unha vez construída a infraestrutura e rematadas as operacións de mantemento proxectadas, acompañando á citada solicitude da seguinte documentación: - Certificado do director da montaxe (certificado final de obra) no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas que sexan de aplicación na montaxe e posta a punto. - Declaracións de conformidade relativas ao material ou equipo e certificacións ou homologacións, se procede, segundo establece o punto 3d) da ITC-RAT 22, do Real Decreto 337/2014, do 9 de maio de 2014, polo que se aproban o Regulamento sobre Condicións Técnicas e Garantías de Seguridade en Instalacións Eléctricas de Alta Tensión e as súas Instrucións Técnicas Complementarias ITC-RAT 01 a 23 ou xustificación da non necesidade. - Resultado das verificacións e ensaios previos á posta en servizo, segundo establece o punto 2 da ITC-LAT 05, do Real Decreto 223/2008, de 15 de febreiro, polo que se aproban Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 ou xustificación da non necesidade.6. Esta xefatura territorial reservase o dereito a deixar sen efecto a presente autorización no momento no que se comprobe o incumprimento das condicións regulamentarias ou de calquera das condicións precedentes. A Coruña, 7 de decembro de 2020 O xefe de servizo de Enerxía e Minas Juan José Iglesias Suárez Vista a proposta de resolución que antecede, veño a darlle a miña conformidade nos termos expostos elevándoa a Resolución. Notifíquese á sociedade UFD DISTRIBUCION ELECTRICIDAD, S. A. esta resolución, segundo o esixido no artigo 40.1 da Lei 39/2015, do 1 de outubro, do Procedemento Administrativo Común das Administracións Públicas (B. O. E. nº 236, do 2 de outubro de 2015), facendo constar que poderá interpor recurso de alzada no prazo dun mes contado a partir do día seguinte ao da notificación, ante o conselleiro de Economía, Empresa e Innovación, de acordo co disposto nos artigos 121 e 122 da citada Lei 39/2015, sen prexuízo de que os interesados poidan promover calquera outra acción que consideren pertinente para a defensa dos seus intereses. A Coruña, 7 de decembro de 2020 O xefe territorial Isidoro Martínez Arca Disposición transitoria terceira do Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia.